5. ΚΑΝΟΝΙΣΤΙΚΟΝ ΔΙΑΤΑΓΜΑ της 29 Σεπτ./24 Οκτ. 1941(ΦΕΚ Α΄ 356) Περί καθορισμού των όρων εργασίας και ρυθμίσεως εν γένει των συμβάσεων εργασίας μεταξύ θεατρικών επιχειρηματιών και ηθοποιών. Έχοντες υπ’ όψιν: 1)το υπ’ αριθ. 1 Ν.Δ/μα ˝περί των αρμοδιοτήτων της Κυβερνήσεως˝, 2)το άρθρ. 4 του Α.Ν. 329/1936 ˝περί τροποποιήσεως και συμπληρώσεως του Νόμ. 5736 ˝περί ασκήσεως του επαγγέλματος του ηθοποιού˝, μετά πρότασιν της κατά τον Νόμ. 5736 Επιτροπής Αδείας ασκήσεως επαγγέλματος ηθοποιού, απεφασίσαμεν: Άρθρ.1.-Η σύμβασις εργασίας μεταξύ ηθοποιού και θεατρικού επιχειρηματίου διέπεται υπό των διατάξεων των επομένων άρθρων. Άρθρ.10.-1.Ο ηθοποιός δεν υποχρεούται εις δοκιμάς μετά την εσπερινήν παράστασιν ή κατά τας Κυριακάς ή άλλας ανεγνωρισμένας εορτάς (αργίας). Κατ’ εξαίρεσιν του ανωτέρω κανόνος ειδικώς ως προς τας Κυριακάς ή άλλας ανεγνωρισμένας εορτάς, επιτρέπονται δοκιμαί μόνον εις την περίπτωσιν, καθ’ ην πρόκειται να αναβιβασθή το έργον μετά δύο ή τρεις ημέρας από της Κυριακής ή της εορτής. 2.Ο ηθοποιός δικαιούται επίσης εις τέσσαρας μηνιαίως ημέρας εκ των εργασίμων, ελευθέρας δοκιμών. 3.Οι χορευταί και αι χορεύτριαι του μπαλλέτου δικαιούνται εκ περιτροπής μιας ημέρας αναπαύσεως κατά δεκαήμερον, μη διακοπτομένης της συμφωνηθείσης αμοιβής των. Η σειρά της εκ περιτροπής αναπαύσεως κανονίζεται υπό του θεατρικού επιχειρηματίου. Σελ. 1032(α) Τεύχος Ε91 - Σελ. 102 Άρθρ.11.-1.Ο θεατρικός επιχειρηματίας οφείλει ν’ απασχολή τον ηθοποιόν συμφώνως προς το περιεχόμενον της συμβάσεως. 2.Άρνησις ρόλου εκ μέρους του ηθοποιού δεν επιτρέπεται. Εξαιρετικώς επιτρέπεται τοιαύτη: α)εάν εις την συναφθείσαν σύμβασιν καθορίζεται ρητώς η ειδική χρησιμοποίησις του ηθοποιού, β)όταν η εκτέλεσις του ρόλου θέτει αποδεδειγμένως εν κινδύνω την σωματικήν ακεραιότητα και την υγείαν του ηθοποιού. 3.Ο ηθοποιός υποχρεούται, επί τη προσκλήσει του θεατρικού επιχειρηματίου ν’ αναπληρώση προσωρινώς απολειπόμενον ηθοποιόν της ειδικότητός του. Εάν ο ρόλος του αναπληρουμένου ηθοποιού είναι κατώτερος, ο δε αναπληρωτής είναι ανεγνωρισμένος πρωταγωνιστής λόγω του μισθού ή διανομής ρόλου η τοιαύτη αναπλήρωσις δεν δύναται να υπερβή την εβδομάδα. 31.Ξ.γ.5 ΄Ασκηση Επαγγέλματος Ηθοποιού Άρθρ.12.-1.Ο θεατρικός επιχειρηματίας υποχρεούται να διαθέτη εις τον ηθοποιόν άνευ επιβαρύνσεως του τελευταίου τα δια την παράστασιν των έργων απαιτούμενα ιστορικά, μυθολογικά, φανταστικά, χαρακτηριστικά λαϊκά παρελθουσών εποχών ή εθνικά ενδύματα ως και ενδυμασίας χαρακτηριστικάς κυνηγίου γυμναστικής, ακτής, σπόρ και παντός είδους παιγνιδίων στολάς πάσης μορφής συμπεριλαμβανομένων των σχετικών προς τας άνω ειδικάς ενδυμασίας υποδημάτων, χειροκτίων και πίλων, παν ένδυμα αντιθέτου γένους, τα απαιτούμενα δια την αναβίβασιν του έργου κοσμήματα και εξαρτήματα (περούκες και κτενίσματα περουκών) και εφ’ όσον είναι εφικτόν, ενδυτάς και ενδυτρίας (αμπιγιέρ και αμπιγιέζ). 2.Τα έξοδα επισκευής, καθαρίσματος και φρεσκαρίσματος των χρησιμοποιουμένων από σκηνής ως άνω ενδυμάτων, βαρύνουν την επιχείρησιν. 3.Πάντως ο ηθοποιός ή η ηθοποιός ο λαμβάνων μισθόν μέχρι 10.000 δραχμών μηνιαίως οφείλει να διαθέτη 4 περιβολάς σημερινής εποχής (2 θερινής και 2 χειμερινής) και μίαν σπορ σημερινής εποχής, τα σχετικά υποδήματα και λοιπά εξαρτήματα (χειρόκτια, λαιμοδέτας κλπ.) και τας απαραιτήτους δια μεν τους ηθοποιούς ενδυμασίας σμόκιν και φράκον, δια δε τας ηθοποιούς ενδυμασίας χορού και εσπερίδος (δεξιώσεως) συμφώνως προς τας απαιτήσεις του παιζομένου έργου. 4.Αι χορεύτριαι κατ’ εξαίρεσιν υποχρεούνται να έχουν δύο ζεύγη υποδημάτων (λευκά και μαύρα) δι’ όλα δε τα απαιτούμενα δια την παράστασιν ενδύματα κλπ. επιβαρύνεται αποκλειστικώς ο θεατρικός επιχειρηματίας. Άρθρ.13.-1.Ο θεατρικός επιχειρηματίας ευθύνεται δια πάσαν εκτός της συνήθους χρήσεως χειροτέρευσιν, καταστροφήν ή απώλειαν των ανηκόντων εις τον ηθοποιόν ενδυμάτων, πίλων και υποδημάτων των χρησιμοποιουμένων δια την κανονικήν άσκησιν του επαγγέλματος, φυλασσομένων δε εις τα καμαρίνια κατά τας ώρας της απουσίας του ηθοποιού εκ του θεάτρου. 2.Ο θεατρικός επιχειρηματίας υποχρεούται να διατηρή εν καλή καταστάσει τας εγκαταστάσεις τας σχετικάς με την σκηνήν και τα καμαρίνια των ηθοποιών λαμβάνων πάντα τα ενδεικνυόμενα μέτρα ασφαλείας, υγιεινής και διατηρήσεως του ηθικού επιπέδου και της καλής αγωγής των εντός του θεάτρου και από της σκηνής εργαζομένων προσώπων. Άρθρ.14.-1.Ο θεατρικός επιχειρηματίας δικαιούται εις επιβολήν προστίμου εις τους εν τω θιάσω του εργαζομένους εφ’ όσον τούτο προβλέπεται εκ του εγκεκριμένου εσωτερικού κανονισμού λειτουργίας θεάτρου, εις ον δέον να καθορίζωνται αι περιπτώσεις επιβολής προστίμου, ως και το ποσόν αυτού. 2.Τα ως άνω επιβαλλόμενα πρόστιμα δέον ν’ ανακοινούνται εγγράφως εις τον τιμωρούμενον αυθημερόν και ο λόγος δι’ ον ετιμωρήθη. 3.Περί της επιβολής των προστίμων τηρείται ειδικόν βιβλίον, εις ο καταχωρίζεται δι’ εκάστην περίπτωσιν πράξις μνημονεύουσα το ονοματεπώνυμον του τιμωρουμένου, το παράπτωμα, το επιβληθέν πρόστιμον και την ημερομηνίαν υπογραφομένη παρά του θεατρικού επιχειρηματίου ή του επιτετραμμένου υπ’ αυτού. 4.(Καταργήθηκε από το άρθρ. 38 Νόμ. 1158/1981, ΦΕΚ Α΄ 127, κατωτ. σελ. 1079). Άρθρ.15.-1.Δια σοβαράς παραβάσεις, δικαιολογούσας πρόωρον λύσιν της συμβάσεως, δύναται να συμφωνηθή ποινική ρήτρα και υπό τον όρον: α)Να είναι ισόποσος δι’ αμφότερα τα συμβαλλόμενα μέρη και β)να μη υπερβαίνη τας αποδοχάς του ηθοποιού ενός εξαμήνου. 2.Το ποσόν της ποινικής ρήτρας δύναται να μειωθή κατά την κρίσην του δικαστού. Άρθρ.16-17.-(Καταργήθηκαν από το άρθρ. 38 Νόμ. 1158/1981, ΦΕΚ Α΄ 127, κατωτ. σελ. 1079). Μεταβατικαί διατάξεις Άρθρ.18.-Η ισχύς και εφαρμογή του παρόντος Δ/τος άρχεται από της προσεχούς θερινής θεατρικής περιόδου 1942. Όσες από τις άνω διατάξεις διατηρήθηκαν από το άρθρ. 38 Νόμ. 1158/1981, ΦΕΚ Α΄ 127, κατωτ. σελ. 1079) ισχύουν εφόσον δεν αντιβαίνουν στις διατάξεις του Νόμου αυτού. Άρθρ.2.-1.Ως θεατρικός επιχειρηματίας νοείται ο επί σκοπώ κέρδους δίδων θεατρικάς παραστάσεις και χρησιμοποιών δια την εκτέλεσιν αυτών ηθοποιούς ή πρόσωπα υπαγόμενα εις την κατωτέρω εν παρ. 2 καθοριζομένην έννοιαν του ηθοποιού. Ως θεατρικαί επιχειρήσεις θεωρούνται όσον αφορά τας διατάξεις του παρόντος και τα λειτουργούντα Κρατικά ή Δημοτικά θέατρα και εάν έτι ταύτα δεν αποβλέπουν εις κέρδη. 2.Ως ηθοποιός νοείται παν πρόσωπον μετέχον κατά κύριον επάγγελμα εις την από σκηνής εκτέλεσιν δραματικών ή μουσικών θεατρικών παραστάσεων, εφοδιασμένον προς τούτο δι’ αδείας ασκήσεως του επαγγέλματος του ηθοποιού και εγγεγραμμένον εν τοις μητρώοις του Σωματείου Ελλήνων Ηθοποιών ως τακτικόν ή επίτιμον μέλος. Ως ηθοποιοί επίσης θεωρούνται εν σχέσει με τας διατάξεις του παρόντος και οι χορωδοί, οι χορογράφοι-χορευταί, οι χορευταί, οι τραγουδισταί (DISEURS) και οι υποβολείς. 3.Ως θεατρική παράστασις νοείται η από  σκηνής διδασκαλία και εκτέλεσις αυτοτελών  έργων ή αποσπασμάτων αυτών, πολυπράκτων ή  και μονοπράκτων, ήτοι τραγωδιών, δραμάτων, ηθογραφιών, κωμωδιών, μελοδραμάτων, οπερεττών, (Αντί για τη σελ. 1029) Σελ. 1029(α) Τεύχος Ε91- Σελ.99 ΄Ασκηση Επαγγέλματος Ηθοποιού 31.Ξ.γ.1-5 κωμειδυλλίων, επιθεωρήσεων, σκέτς, μουσικών μιμοδραμάτων, μουσικών χορευτικών έργων (όπεραμπαλέττο). Άρθρ.3.-1-3.(Καταργήθηκαν από το άρθρ. 38 Νόμ. 1158/1981 (ΦΕΚ Α΄ 127), (κατωτ. σελ. 1079). 4.Εν τη συμβάσει εργασίας δέον να μνημονεύηται ρητώς η ημέρα ενάρξεως και λήξεως της εργασίας του ηθοποιού. Εάν δεν ορισθή υπό των συμβαλλομένων η λήξις της συμβάσεως, αύτη λήγει άμα τω πέρατι της θεατρικής περιόδου. Ημέρα λήξεως της μεν θερινής θεατρικής περιόδου είναι η 30 Σεπτεμβρίου, της δε χειμερινής η Κυριακή των Βαΐων. 5.Σύμβασις εργασίας προσλήψεως ηθοποιού δι’ ωρισμένην θεατρικήν περίοδον ή διάρκειαν υπερβαίνουσαν τον μήνα και εφ’ όσον η πρόσληψις δεν εγένετο δι’ ωρισμένον έργον, θεωρείται ανανεωθείσα δι’ ίσον χρόνον και υπό τους αυτούς εν γένει όρους, αν ο ηθοποιός ειδοποιών εγγράφως και επί αποδείξει περί τούτου τον θεατρικόν επιχειρηματίαν 15 τουλάχιστον ημέρας προ της λήξεως της συμβάσεως, δεν τύχη εγγράφου επί αποδείξει απαντήσεώς του δέκα τουλάχιστον ημέρας προ της λήξεως της συμβάσεως. 6.Σύμβασις εργασίας ηθοποιού συναφθείσα ρητώς δι’ αόριστον χρόνον εφ’ όσον ούτος διήρκεσεν ήδη υπέρ τον μήνα, καταγγέλεται κατά τας διατάξεις του Νόμ. 2112, ως ούτος ετροποποιήθη μεταγενεστέρως, πάντως δε καταγγελία δεν δύναται να ισχύση ειμή δια το τέλος της θεατρικής περιόδου. Άρθρ.4.-1.Ο συνομολογούμενος δια της συμβάσεως μισθός αντιστοιχεί προς 10 παραστάσεις και 6 δοκιμάς εβδομαδιαίως κατ' ανώτατον όριον. Δι' εκάστην επί πλέον των 10 καθ' εβδομάδα παραστάσεων, ο εις ταύτην χρησιμοποιούμενος ηθοποιός δικαιούται εις πρόσθετον αμοιβήν, ισουμένην με τον ημερήσιον μισθόν του. Η διάρκεια των δοκιμών, εκτός της περιπτώσεως των δύο γενικών δοκιμών δι' έκαστον αναβιβαζόμενον έργον, δεν δύναται να υπερβαίνη συνολικώς τας 5 ώρας ημερησίως. Καθ' ας δε ημέρας δίδονται και απογευματιναί παραστάσεις, αι δοκιμαί δεν δύνανται να υπερβούν τας 3 ώρας ημερησίως και μόνον κατά τας προμεσημβρινάς ώρας. Σελ. 1030(α) Τεύχος Ε91 - Σελ. 100 "Έκαστος ηθοποιός δεν δύναται να λαμβάνη μέρος εις πλείονας των [12] παραστάσεων καθ' εβδομάδα. Παράβασις της παρούσης διατάξεως τιμωρείται κατά τας διατάξεις του άρθρ. 5 του Νόμ. 5736/1933 "περί ασκήσεως του επαγγέλματος των ηθοποιών" και του άρθρ. 4 παρ. 4 του Α.Ν. 329/1936 "περί τροποποιήσεως και συμπληρώσεως του Νόμ. 5736 περί ασκήσεως του επαγγέλματος του ηθοποιού". Τα εντός « » προσετέθησαν δια του Β.Δ. 28 Φεβρ./8 Μαρτ. 1950 (ΦΕΚ Α' 76). Ήδη όμως δια του Β.Δ. 1058 της 23/30 Δεκ. 1965 (ΦΕΚ Α' 243) "περί τροποπ. του από 28/28/3/1950 Β.Δ/τος κλπ. "αι παραστάσεις καθ' εβδομάδα από 12 εμειώθησαν εις 9 κατ' ανώτατον όριον. Η αυτή δε ακριβώς διάταξις επανελήφθη δια του Β.Δ. 705 της 25/31 Αυγ. 1966 (ΦΕΚ Α' 168). Οι παραστάσεις κάθε εβδομάδας μειώθηκαν σε (8) οκτώ από το Π.Δ. 1035/24 Οκτ./15 Νοεμ. 1980 (ΦΕΚ Α' 263). 2.(Καταργήθηκε από το άρθρ. 38 Νόμ. 1158/1981, ΦΕΚ Α' 127, κατωτ. σελ. 1079). 3.Ο συνομολογηθείς μισθός προσαυξάνεται κατά 30% μεν δια τους λαμβάνοντας μηνιαίαν αντιμισθίαν μέχρι 5000 δραχμών, κατά 20% δε δια τους λαμβάνοντας μηνιαίαν αντιμισθίαν από 5000 μέχρι 10.000 δραχμών δια τους εκτός της έδρας αναχωρούντας θιάσους. Δια τους μισθοδοτουμένους με μηνιαίαν αντιμισθίαν ανωτέραν των 10.000 ουδεμία παρέχεται αύξησις δια την ανωτέρω αιτίαν. 4.Η υποχρέωσις προς μισθοδοσίαν αναστέλλεται οσάκις παράστασις ή παραστάσεις ματαιούνται επεμβάσει της αρχής και εφ' όσον η επέμβασις αύτη δεν προεκλήθη εξ υπαιτιότητος του θεατρικού επιχειρηματίου. Το αυτό ισχύει και εις την περίπτωσιν ανωτέρας βίας. Αν το εκ της ανωτέρας βίας κώλυμα ήθελε παραταθή υπέρ τας 8 ημέρας, εκάτερος των συμβαλλομένων δύναται να καταγγείλη απροθέσμως και αζημίως την σύμβασιν δι' εγγράφου δηλώσεώς του. Τοιούτο δικαίωμα δεν έχει ο ηθοποιός αν ο θεατρικός επιχειρηματίας καταβάλη εις αυτόν πλήρεις τας αποδοχάς του κατά τον χρόνον καθ' ον το θέατρον αργεί. Ο θεατρικός επιχειρηματίας υποχρεούται οπωσδήποτε να καταβάλη τα έξοδα της επιστροφής εις τον ηθοποιόν εάν η περίπτωσις της ανωτέρας βίας λάβη χώραν εκτός της έδρας του ηθοποιού και λυθή η σύμβασις. 5.Η καταβολή της αντιμισθίας γίνεται αναλόγως της συνηθείας ή της συμφωνίας κατά δεκαήμερον ή δεκαπενθήμερον ή μήνα. 6.Η καταβληθείσα εις τον ηθοποιόν προ της ενάρξεως της λειτουργίας του θιάσου προκαταβολή εξοφλείται, αν δεν συνεφωνήθη άλλως, τμηματικώς εις δόσεις μη δυναμένας να υπερβούν κατά μήνα τα 20% του μηνιαίου μισθού αυτού. 31.Ξ.γ.5 ΄Ασκηση Επαγγέλματος Ηθοποιού Άρθρ.5.-1.Οσάκις συμφωνείται εκτός του μισθού και συμμετοχή εις τα κέρδη, ο θεατρικός επιχειρηματίας υποχρεούται να παρέχη εις τον ηθοποιόν ή αντ' αυτού εις αμερόληπτον τρίτον πρόσωπον οριζόμενον υπό του ενδιαφερομένου ή του δικαστού, τας αναγκαίας πληροφορίας και να επιτρέπη εις αυτόν να συμβουλεύηται τα βιβλία και τα λοιπά λογιστικά στοιχεία, εν ω μέτρω είναι τούτο απαραίτητον. 2.Ο θεατρικός επιχειρηματίας υποχεούται να δεχθή τον αναγκαιούντα αριθμόν παρατηρητών, οι οποίοι ήθελον ορισθή προληπτικώς υπό του ενδιαφερομένου ή υπό των ενδιαφερομένων ηθοποιών. Άρθρ.6.-1.Η συμφωνία δια της οποίας παρέχεται εις τον θεατρικόν επιχειρηματίαν το δικαίωμα να τερματίζη, παρατείνη ή ανανεώνη την σύμβασιν δια μονομερούς δηλώσεώς του, δεν είναι ισχυρά αν δεν παρέχεται αντίστοιχον δικαίωμα και εις τον ηθοποιόν. 2.Συμφωνία δι’ ης παρέχεται το δικαίωμα της υπαναχωρήσεως ή λύσεως της συμβάσεως εις τον ηθοποιόν, υποχρεούμενον να μετάσχη παραστάσεων ολιγωτέρων των 60 κατά θεατρικήν περίοδον, είναι έγκυρος και αν δεν παρέχεται αντίστοιχον δικαίωμα και εις τον θεατρικόν επιχειρηματίαν. 3.Συμφωνία δια της οποίας παρέχεται εις τον θεατρικόν επιχειρηματίαν το δικαίωμα να υποβιβάζη τον μισθόν ή ν’ αναστέλλη την καταβολήν του άνευ της συγκαταθέσεως του ηθοποιού, είναι άκυρος. Άρθρ.7.-Οσάκις ο ηθοποιός υποχρεούται να συμβάλη δια της προσωπικής του εργασίας και προ της ενάρξεως των παραστάσεων εις την προετοιμασίαν έργων δια της συμμετοχής του εις προδοκιμάς, έχει παρά πάσαν αντίθετον συμφωνίαν αποζημιώσεως, τ’ ακόλουθα δικαιώματα: α)Ο τακτικός ηθοποιός. Αν ούτος (ο προσλαμβανόμενος δι’ ολόκληρον την θεατρικήν περίοδον) μετέχη εις προδοκιμάς εν τω τόπω της κατοικίας του ή της συνήθους διαμονής του δικαιούται μετά την παρέλευσιν 10 ημερών από της ενάρξεως των προδοκιμών εις αποζημίωσιν πάντως ουχί κατωτέραν των 100 δραχμών ημερησίως και εφ’ όσον αι προδοκιμαί αύται δεν υπερβούν τον μήνα. Μετά πάροδον μηνός από της ενάρξεως των προδοκιμών καταβάλλεται ο συμπεφωνημένος μηνιαίως μισθός εις ακέραιον, είτε μετέχει των προδοκιμών είτε μη. β)Ο έκτακτος ηθοποιός. Εφ’ όσον ούτος προσλαμβανόμενος δι’ ωρισμένον έργον ή δι’ ωρισμένον αριθμόν παραστάσεων μετέχει των προδοκιμών εν τω τόπω της κατοικίας του ή της συνήθους αυτού διαμονής, δικαιούται της ως άνω ημερησίας αποζημιώσεως από της πρώτης ημέρας της ενάρξεως των προδοκιμών. γ)Αν ο τακτικός ή έκτακτος ηθοποιός μετέχη εις προδοκιμάς εκτός του τόπου της κατοικίας του ή της συνήθους αυτού διαμονής δικαιούται εις αποζημίωσιν ίση προς τα 2/3 του συμφωνηθέντος μισθού. Η καταβολή αποζημιώσεως άρχεται από της πρώτης ημέρας της αφίξεως εις τον εκτός της έδρας του τόπον. Άρθρ.8.-1.Ο ηθοποιός οφείλει να εκτελή μετά της προσηκούσης επιμελείας την υπεσχημένην εργασίαν, υποχρεούμενος εις αποζημίωσιν δια πάσαν ζημίαν την οποίαν αποδεδειγμένως ήθελε προξενήσει εις τον θεατρικόν επιχειρηματίαν εκ προθέσεως ή αμελείας. 2.Ο ηθοποιός δεν δικαιούται να παρέχη τας καλλιτεχνικάς του υπηρεσίας εις άλλο θέατρον, επιχείρησιν ή παρεμφερή τοιαύτην, εκτός αν άλλως ρητώς συνεφωνήθη δια της συμβάσεως εργασίας. 3.Ο ηθοποιός υποχρεούται, αν δεν συνεφωνήθη άλλως, να παρέχη τας υπηρεσίας του εις το θέατρον ή θέατρα τα οποία διευθύνει ο θεατρικός επιχειρηματίας κατά τον χρόνον της συνάψεως της συμβάσεως ή και εις παν άλλο ισότιμον θέατρον, εφ’ όσον τούτο ευρίσκεται εν τη αυτή πόλει, αποκλειομένης της χρησιμοποιήσεώς του συγχρόνως εις περισσότερα του ενός θέατρα κατά την διάρκειαν της αυτής παραστάσεως. Εφ’ όσον ο ηθοποιός χρησιμοποιείται κατά τα ανωτέρω εις περισσότερα του ενός θέατρα του αυτού επιχειρηματίου εν τη αυτή πόλει, καθ’ α ανωτέρω ορίζεται, τα έξοδα κινήσεώς του από του ενός θεάτρου εις το έτερον, εφ’ όσον υπάρχουν τοιαύτα, βαρύνουν τον θεατρικόν επιχειρηματίαν. Πάντως δεν υποχρεούται να ακολουθήση τον θίασον εις άλλην πόλιν εν τω εσωτερικώ ή τω εξωτερικώ εφ’ όσον δεν ανέλαβεν ρητώς ειδικήν προς τούτο υποχρέωσιν. 4.Οσάκις ο ηθοποιός υποχρεούται εις εκτέλεσιν της συμβάσεως να ταξιδεύση, ο θεατρικός επιχειρηματίας βαρύνεται δια των εξόδων ταξειδίου μεταβάσεως από τόπου εις τόπον και επανόδου εις την έδραν του ηθοποιού, αναλαμβάνει δε υπό ιδίαν ευθύνην την μεταφοράν των αποσκευών του ηθοποιού από θεάτρου εις θέατρον, εξαιρουμένων των μικροεξαρτημάτων των αποσκευών ενός εκάστου ηθοποιού (ήτοι σακκιδίων, καπελλιερών, μικροκιβωτίων και παντός είδους δυναμένου να μεταφερθή ιδιοχείρως). 5.Εις τα έξοδα ταξειδίου εις το εξωτερικόν περιλαμβάνονται, πλην των οδοιπορικών, και η μέριμνα και τα έξοδα εκδόσεως και θεωρήσεως διαβατηρίου, ως και τα της διατροφής, αν διαρκούντος του ταξειδίου δεν καταβάλληται κατά την σύμβασιν μισθός. 6.Αποκλείεται οπωσδήποτε η χρησιμοποίησις Γ΄ και Β΄ οικονομικής θέσεως εν ατμοπλοίω. Εξαιρετικώς δ’ επιτρέπεται η εν Ελλάδι χρησιμοποίησις Γ΄ θέσεως σιδηροδρόμου, εφ’ όσον ο επιχειρηματίας εξασφαλίση δια τους ηθοποιούς ιδιαίτερον αποκλειστικώς διαμέρισμα. (Αντί για τη σελ. 1031) Σελ. 1031(α) Τεύχος Ε91 - Σελ.101 ΄Ασκηση Επαγγέλματος Ηθοποιού 31.Ξ.γ.5 7.(Καταργήθηκε από το άρθρ. 38 Νόμ. 1158/ 1981, ΦΕΚ Α΄ 127, κατωτ. σελ. 1079). Άρθρ.9.-1.Ο ηθοποιός οφείλει να προσέρχεται εγκαίρως εις το θέατρον καθ’ εκάστην ημέραν εις τας κεκανονισμένας ώρας των δοκιμών και παραστάσεων άνευ ειδικής προσκλήσεως. 2.Ο ηθοποιός υποχρεούται να ειδοποιή εγκαίρως τον επιχειρηματίαν εις περίπτωσιν αδυναμίας συμμετοχής του εις την παράστασιν, μη δικαιούμενος άλλως εις απόληψιν αντιμισθίας, εφ’ όσον η μη έγκαιρος ειδοποίησις οφείλεται εις υπαιτιότητά του. 3.Ηθοποιός ασθενής ή κωλυόμενος άνευ πταίσματός του εις εκτέλεσιν των υποχρεώσεών του συνεπεία ασθενείας δικαιούται, εφ’ όσον η συμβατική περίοδος εργασίας αφορά ολόκληρον θεατρικήν περίοδον, επί πέντε μεν ημέρας ολοκλήρων των αποδοχών του, δια τας πέραν δε των πέντε και μέχρι είκοσι ημερών του ημίσεος των αποδοχών του, εν ουδεμιά δε περιπτώσει ποσού μικρότερου των 100 δραχμών δι’ εκάστην ημέραν, εφ’ όσον δεν δικαιούται εις παροχάς ασθενείας έκ τινος Ταμείου δημοσίου δικαίου, εις ο εισφέρει και ο θεατρικός επιχειρηματίας. Εάν η συμβατική περίοδος εργασίας είναι μικροτέρα της θεατρικής περιόδου, δικαιούται εις την καταβολήν του ενός τετάρτου των αποδοχών του. 4.Ο ασθενής υποχρεούται να δεχθή την επίσκεψιν του ιατρού του θεατρικού επιχειρηματίου. 5.Αν η ασθένεια ή το κώλυμα διαρκέση υπέρ τον μήνα, ο θεατρικός επιχειρηματίας έχει δικαίωμα απροθέσμου καταγγελίας της συμβάσεως.